Pandora Papers

Pandora Papers (euskaraz «Pandoraren Paperak») mundu mailan egin den kazetaritza ikerketa erraldoi baten ondorioz filtratu diren 11,9 milioi dokumentu dira. Herrialde desberdinetako kazetariekin batera International Consortium of Investigative Journalists erakundeak koordinatu du ikerketa. Informazioak 2021eko urriaren 2an iragarri ziren eta hurrengo egunean hasi ziren plazaratzen. ICIJ erakundearen arabera hau izan da finantzia munduko dokumentuen filtrazio handiena. Txosten honen aurrekaria Panama Papers izenekoak izan ziren. Hurrenez hurren, Pandora Papersen bidez 11,9 milioi dokumentu filtratu dira (2,94 terabytes) eta Panama Papersen 11,5 milioi izan ziren (2,6 terabytes).

Ikerketaren datuak  
Jakinarazi dutenez, agirietan azaltzen dira, besteak beste, 330 politikari eta kargudun publiko baino gehiago eta munduko aberatsenen Forbes zerrendako 133 pertsona. 1971 eta 2018 artean sortutako 27.000 konpainia baino gehiago dira auzian inplikatuak. Ia 30.000 onuradun dira horietan. Zerga iruzurraren gaineko ikerketak ia bi urte iraun du, eta 11,9 milioi artxibo baino gehiago aztertu dituzte: dokumentu idatziak, kalkulu orriak, posta elektronikoak eta irudiak. ICIJ kazetari elkarteak koordinaturik, munduko 117 herrialdetako 600 kazetarik baino gehiago hartu dute parte ikerketan. Besteak beste, ikerketan hedabide hauek izan dira, Le Monde, The Guardian, The Washington Post, L'Espresso, La Nación eta El País. Auzian inplikatuak diren dirudunen izenak jakinarazteko garaian, ikerketan parte hartu duen hedabide bakoitzari bere herrialdekoak diren pertsonen datuak ematen zaizkio.

Inplikatutako zerbitzu-emaileak 
Zabaldutako artxiboak 14 Offshore konpainietatik filtratu dira. Enpresa hauek paradisu fiskalek zerga gutxiago ordaintzeko eskaintzen duten aukera aprobetxatu egiten dute, jabetza norena den ezkutatzeko aukera. Horretarako ezkutuko gezurrezko konpainiak sortzen laguntzen diete iruzugileei.

Inplikatutako ospetsu batzuk 
Arlo guztietako izenak pilatzen dira paperetan:

 Politikariak 
Munde mailako 35 buru. Esaterako:
 Abdullah II.a Jordaniakoa
 Andrej Babiš, 2017tik Txekiako Lehen Ministroa
 Sebastián Piñera, Txileko Presidentea
 Guillermo Lasso, Ekuadoreko Presidentea
 Enrique Peña Nieto, Mexikoko Presidente ohia

 Abeslariak 
 Elton John
 Julio Iglesias
 Shakira
 Ringo Starr
 Chayanne

 Kirolariak 
 Pep Guardiola

 Aktoreak 
 Claudia Schiffer

 Idazleak 
 Mario Vargas Llosa

Erreferentziak

Kanpo estekak 
 :International Consortium of Investigative Journalists.

Eguneratzeko
Zerga saihestea
Ikerketa kazetaritza
Ustelkeria
Pertsonen zerrendak
2021
Birjina uharte britainiarrak
Belizeko ekonomia
Panama
Hong Kongeko ekonomia
Arabiar Emirerri Batuak
Zipreko ekonomia
Seychelleak
Suitzako ekonomia
Eskandalu ekonomikoak
Finantza-iruzurrak